Avis juridique important

|

32003D0893

2003/893/EY: Neuvoston päätös, tehty 15 päivänä joulukuuta 2003, Euroopan yhteisön ja Ukrainan välisestä tiettyjen terästuotteiden kaupasta

Virallinen lehti nro L 333 , 20/12/2003 s. 0084 - 0087

Neuvoston päätös,tehty 15 päivänä joulukuuta 2003,Euroopan yhteisön ja Ukrainan välisestä tiettyjen terästuotteiden kaupasta(2003/893/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan,ottaa huomioon komission ehdotuksen,sekä katsoo seuraavaa:(1) Euroopan yhteisöjen ja niiden jäsenvaltioiden sekä Ukrainan kumppanuus- ja yhteistyösopimuksen(1) 22 artiklan 1 kohdassa määrätään, että tiettyjen terästuotteiden kauppaan sovelletaan erityistä sopimusta.(2) Euroopan hiili- ja teräsyhteisön (EHTY) ja Ukrainan hallituksen edellisen kahdenvälisen tiettyjen terästuotteiden kauppaa koskevan sopimuksen voimassaolo päättyi 31 päivänä joulukuuta 2001.(3) Euroopan yhteisö on ottanut vastuulleen EHTY:n kansainväliset velvoitteet EHTY:n perustamissopimuksen voimassaolon päättymisen jälkeen, ja kauppaa kolmansien maiden kanssa koskevat toimenpiteet kuuluvat nyt yhteisön toimivaltaan kauppapolitiikan alalla.(4) Osapuolet sopivat tekevänsä uuden sopimuksen, ja kyseistä uutta sopimusta koskevia neuvotteluja ei vielä ole saatu päätökseen.(5) Siihen saakka, kun uusi sopimus allekirjoitetaan ja se tulee voimaan, määrälliset rajoitukset vuoden 2004 osalta olisi vahvistettava. Kyseisiä rajoituksia olisi tarkasteltava uudelleen uusien jäsenvaltioiden liityttyä yhteisöön 1 päivänä toukokuuta 2004.(6) Koska rautaromun viennissä 1 päivästä tammikuuta 2003 sovellettua veroa, joka on 30 euroa tonnilta, ei ole poistettu tai alennettu, on asianmukaista vahvistaa määrälliset rajoitukset vuoden 2004 osalta vuoden 2003 tasolle,ON PÄÄTTÄNYT SEURAAVAA:1 artiklaLiitteessä I tarkoitettujen Ukrainasta peräisin olevien terästuotteiden tuonti yhteisöön on luvanvaraista 1 päivän tammikuuta ja 31 päivän joulukuuta 2004 välisenä aikana.2 artiklaMäärät, joiden tuontiin annetaan lupa, vahvistetaan koko yhteisössä kunkin tuoteryhmän osalta liitteessä II esitettyjen määrällisten rajoitusten mukaisesti.Tuontilupia myönnetään vain kyseisten rajoitusten puitteissa.3 artiklaTuontilupien myöntämistä koskevat säännöt ja muut asiaa koskevat määräykset julkaistaan Euroopan unionin virallisessa lehdessä.Jäsenvaltioiden on myönnettävä tuontilupia kyseisten sääntöjen mukaisesti ja ilmoitettava siitä välittömästi komissiolle. Komissio ilmoittaa jäsenvaltioille säännöllisesti siitä, miltä osin määrät on käytetty.Jäsenvaltiot ja komissio toimivat yhteistyössä sen varmistamiseksi, ettei näitä määriä ylitetä.4 artiklaTiettyjen terästuotteiden kauppaa koskevan sopimuksen määräykset sekä sopimuksen soveltamiseksi toteutetut toimenpiteet korvaavat mainitun sopimuksen voimaantulosta lähtien tämän päätöksen säännökset.5 artiklaTätä asetusta noudatetaan päivästä, jona se julkaistaan Euroopan unionin virallisessa lehdessä.Tehty Brysselissä 15 päivänä joulukuuta 2003.Neuvoston puolestaPuheenjohtajaA. Marzano(1) EYVL L 49, 19.2.1998, s. 3.LIITE I1 artiklassa tarkoitetut tuotteetSA LevytuotteetSA1 (kelat)7208 10 007208 25 007208 26 007208 27 007208 36 007208 37 107208 37 907208 38 107208 38 907208 39 107208 39 907211 14 107211 19 207219 11 007219 12 107219 12 907219 13 107219 13 907219 14 107219 14 907225 20 207225 30 00SA2 (raskaat levyt)7208 40 107208 51 107208 51 307208 51 507208 51 917208 51 997208 52 107208 52 917208 52 997208 53 107211 13 007225 40 207225 40 507225 99 10SA3 (muut levytuotteet)7208 40 907208 53 907208 54 107208 54 907208 90 107209 15 007209 16 107209 16 907209 17 107209 17 907209 18 107209 18 917209 18 997209 25 007209 26 107209 26 907209 27 107209 27 907209 28 107209 28 907209 90 107210 11 107210 12 117210 12 197210 20 107210 30 107210 41 107210 49 107210 50 107210 61 107210 69 107210 70 317210 70 397210 90 317210 90 337210 90 387211 14 907211 19 907211 23 107211 23 517211 29 207211 90 117212 10 107212 10 917212 20 117212 30 117212 40 107212 40 917212 50 317212 50 517212 60 117212 60 917219 21 107219 21 907219 22 107219 22 907219 23 007219 24 007219 31 007219 32 107219 32 907219 33 107219 33 907219 34 107219 34 907219 35 107219 35 907225 40 80SB Pitkät tuotteetSB1 (tangot)7207 19 317207 20 717216 31 117216 31 197216 31 917216 31 997216 32 117216 32 197216 32 917216 32 997216 33 107216 33 90SB2 (valssilanka)7213 10 007213 20 007213 91 107213 91 207213 91 417213 91 497213 91 707213 91 907213 99 107213 99 907221 00 107221 00 907227 10 007227 20 007227 90 107227 90 507227 90 95SB3 (muut pitkät tuotteet)7207 19 117207 19 147207 19 167207 20 517207 20 557207 20 577214 20 007214 30 007214 91 107214 91 907214 99 107214 99 317214 99 397214 99 507214 99 617214 99 697214 99 807214 99 907215 90 107216 10 007216 21 007216 22 007216 40 107216 40 907216 50 107216 50 917216 50 997216 99 107218 99 207222 11 117222 11 197222 11 217222 11 297222 11 917222 11 997222 19 107222 19 907222 30 107222 40 107222 40 307224 90 317224 90 397228 10 107228 10 307228 20 117228 20 197228 20 307228 30 207228 30 417228 30 497228 30 617228 30 697228 30 707228 30 897228 60 107228 70 107228 70 317228 80 107228 80 907301 10 00LIITE II2 artiklassa tarkoitetut määrälliset rajoitukset>TAULUKON PAIKKA>


title: Komission päätös, annettu 18 päivänä joulukuuta 2009 , liittymistä valmistelevan tukivälineen (IPA) osa-alueen V – maatalous ja maaseudun kehittäminen – tuen hallinnoinnin siirtämisestä entiselle Jugoslavian tasavallalle Makedonialle liittymistä valmistelevien toimenpiteiden 101, 103 ja 302 osalta liittymistä edeltävänä aikana

text:
               19.12.2009

               FI

               Euroopan unionin virallinen lehti

               L 338/101

      KOMISSION PÄÄTÖS,
   annettu 18 päivänä joulukuuta 2009,
   liittymistä valmistelevan tukivälineen (IPA) osa-alueen V – maatalous ja maaseudun kehittäminen – tuen hallinnoinnin siirtämisestä entiselle Jugoslavian tasavallalle Makedonialle liittymistä valmistelevien toimenpiteiden 101, 103 ja 302 osalta liittymistä edeltävänä aikana
   (2009/987/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon liittymistä valmistelevasta tukivälineestä 17 päivänä heinäkuuta 2006 annetun neuvoston asetuksen (EY) N:o 1085/2006 (1),
   ottaa huomioon liittymistä valmistelevasta tukivälineestä annetun neuvoston asetuksen (EY) N:o 1085/2006 täytäntöönpanosta 12 päivänä kesäkuuta 2007 annetun komission asetuksen (EY) N:o 718/2007 (2) ja erityisesti sen 18 ja 186 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002, jäljempänä ’varainhoitoasetus’ (3), ja erityisesti sen 53 c artiklan ja 56 artiklan 2 kohdan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetun komission asetuksen (EY, Euratom) N:o 2342/2002, jäljempänä ’soveltamissäännöt’ (4), ja erityisesti sen 35 artiklan,
   sekä katsoo seuraavaa:

               (1)

               Liittymistä valmistelevasta tukivälineestä annetussa asetuksessa (EY) N:o 1085/2006 säädetään ehdokasmaille ja mahdollisille ehdokasmaille kaudella 2007–2013 myönnettävän liittymistä valmistelevan tuen tavoitteista ja pääperiaatteista sekä annetaan komissiolle vastuu tuen täytäntöönpanosta.

               (2)

               Asetuksen (EY) N:o 1085/2006 täytäntöönpanosta annetun asetuksen (EY) N:o 718/2007 11, 12, 13, 14, 18 ja 186 artiklassa annetaan komissiolle mahdollisuus myöntää hallinnointivaltuuksia edunsaajamaalle ja määritellään hallinnoinnin siirtämisen edellytykset liittymistä valmistelevan tukivälineen osa-alueen V – maatalous ja maaseudun kehittäminen – osalta.

               (3)

               Asetuksen (EY) N:o 718/2007 7 artiklan mukaisesti komissio ja edunsaajamaa tekevät puitesopimuksen määrätäkseen ja sopiakseen säännöistä, joita sovelletaan edunsaajamaalle myönnettävään EU:n rahoitustukeen liittyvään yhteistyöhön. Puitesopimusta voidaan tarvittaessa täydentää alakohtaisella sopimuksella tai alakohtaisilla sopimuksilla, jotka sisältävät osa-aluekohtaisia erityismääräyksiä.

               (4)

               Hallinnointivastuun siirtäminen edunsaajamaalle edellyttää, että varainhoitoasetuksen 53 c artiklassa ja 56 artiklan 2 kohdassa sekä soveltamissäännöistä annetun asetuksen 35 artiklassa säädetyt edellytykset täyttyvät.

               (5)

               Entisen Jugoslavian tasavallan Makedonian ja Euroopan yhteisöjen komission välinen puitesopimus entiselle Jugoslavian tasavallalle Makedonialle liittymistä valmistelevan tukivälineen (IPA) mukaisen tuen täytäntöönpanon puitteissa myönnettävään yhteisön rahoitustukeen liittyvän yhteistyön säännöistä tehtiin 4 päivänä maaliskuuta 2008.

               (6)

               IPA-välineen mukaisessa maataloutta ja maaseudun kehittämistä koskevassa entisen Jugoslavian tasavallan Makedonian ohjelmassa, jäljempänä ’Ipard-ohjelma’, joka hyväksyttiin 25 päivänä helmikuuta 2008 tehdyllä komission päätöksellä K(2008) 677 asetuksen (EY) N:o 1085/2006 7 artiklan 3 kohdan ja asetuksen (EY) N:o 718/2007 184 artiklan mukaisesti, määrätään muun muassa yhteisön vuotuisista rahoitusosuuksista ja rahoitussopimuksesta.

               (7)

               Euroopan yhteisöjen komission, joka toimii Euroopan yhteisön puolesta ja nimissä, ja entisen Jugoslavian tasavallan Makedonian hallituksen, joka toimii entisen Jugoslavian tasavallan Makedonian puolesta, välillä 29 päivänä tammikuuta 2009 tehdyllä alakohtaisella sopimuksella täydennetään puitesopimuksen määräyksiä; siinä vahvistetaan IPA-välineen mukaisen entisen Jugoslavian tasavallan Makedonian maataloutta ja maaseudun kehittämistä koskevan Ipard-ohjelman toteuttamiseen ja täytäntöönpanoon liittyvät erityismääräykset.

               (8)

               Ipard-ohjelmaa muutettiin viimeksi 23 päivänä syyskuuta 2009 komission päätöksellä K(2009) 7041.

               (9)

               Asetuksen (EY) N:o 718/2007 21 artiklan mukaisesti edunsaajamaan on nimettävä Ipard-ohjelman täytäntöönpanosta vastaavat elimet ja viranomaiset, toisin sanoen hyväksymisestä vastaava toimivaltainen viranomainen, kansallinen valtuuttava viranomainen, kansallinen rahasto, hallintoviranomainen, Ipard-virasto ja tarkastusviranomainen.

               (10)

               Entisen Jugoslavian tasavallan Makedonian hallitus on nimennyt kansalliseksi rahastoksi valtionvarainministeriön alaisen keskuskassan, joka vastaa alakohtaisen sopimuksen liitteessä I määritellyistä tehtävistä ja vastuualueista.

               (11)

               Entisen Jugoslavian tasavallan Makedonian hallitus on nimennyt Ipard-virastoksi maatalouden ja maaseudun kehittämisen tukiviraston, joka vastaa alakohtaisen sopimuksen liitteessä I määritellyistä tehtävistä ja vastuualueista.

               (12)

               Entisen Jugoslavian tasavallan Makedonian hallitus on nimennyt hallintoviranomaiseksi maa-, metsä- ja vesitalousministeriön alaisen hallintoviranomaisen, joka vastaa alakohtaisen sopimuksen liitteessä I määritellyistä tehtävistä ja vastuualueista.

               (13)

               Hyväksymisestä vastaava toimivaltainen viranomainen ilmoitti Euroopan komissiolle 18 päivänä maaliskuuta 2009 kansallisen valtuuttavan viranomaisen ja kansallisen rahaston hyväksymisestä asetuksen (EY) N:o 718/2007 12 artiklan 3 kohdan mukaisesti.

               (14)

               Kansallinen valtuuttava viranomainen ilmoitti Euroopan komissiolle 18 päivänä maaliskuuta 2009 IPA-osa-alueen V – maaseudun kehittäminen – hallinnoinnista ja toteuttamisesta vastaavan toimintarakenteen hyväksymisestä asetuksen (EY) N:o 718/2007 13 artiklan 3 kohdan mukaisesti.

               (15)

               Ipard-virastona toimiva maatalouden ja maaseudun kehittämisen tukivirasto ja hallintoviranomaisena toimiva hallintoviranomainen vastaavat Ipard-ohjelman mukaisten toimenpiteiden toteuttamisesta; kansallinen valtuuttava viranomainen on hyväksynyt näistä yhteensä neljästä toimenpiteestä seuraavat kolme: 101 ”Maatilainvestoinnit yhteisön vaatimusten mukaista rakenneuudistusta ja nykyaikaistamista varten”, 103 ”Maatalous- ja kalastustuotteiden jalostamista ja kaupan pitämistä koskevat investoinnit yhteisön vaatimusten mukaista rakenneuudistusta ja nykyaikaistamista varten” sekä 302 ”Maaseudun taloudellisen toiminnan kehittäminen ja monipuolistaminen”.

               (16)

               Kansalliset viranomaiset toimittivat 22 päivänä lokakuuta 2008 ja 24 päivänä helmikuuta 2009 komissiolle luettelon tukikelpoisista menoista alakohtaisen sopimuksen 32 artiklan 3 kohdan mukaisesti. Komissio hyväksyi kyseisen luettelon 17 päivänä huhtikuuta 2009.

               (17)

               Puitesopimuksen 19 artiklan 1 kohdan vaatimusten mukaisesti tästä päätöksestä johtuvat menot ovat oikeutettuja yhteisön osarahoitukseen ainoastaan siinä tapauksessa, ettei niitä ole maksettu ennen hallinnoinnin siirtopäätöksen tekemispäivää, lukuun ottamatta asetuksen (EY) N:o 718/2007 172 artiklan 3 kohdan c alakohdassa tarkoitettuja yleisiä kustannuksia. Menot ovat tukikelpoisia, jos niiden osalta on noudatettu moitteettoman varainhoidon ja erityisesti taloudellisuuden ja kustannustehokkuuden periaatteita.

               (18)

               Asetuksessa (EY) N:o 718/2007 säädetään, että kyseisen asetuksen 18 artiklan 2 kohdassa tarkoitetusta ennakkotarkastuksia koskevasta vaatimuksesta voidaan luopua hallinnointi- ja valvontajärjestelmän tehokkaan toimivuuden tapauskohtaisen analyysin perusteella, ja määritellään kyseisen analyysin suorittamista koskevat yksityiskohtaiset säännöt.

               (19)

               Asetuksen (EY) N:o 718/2007 11, 12 ja 13 artiklassa tarkoitetut hyväksynnät on tarkistettu saman asetuksen 14 ja 18 artiklan mukaisesti ja kansallisen valtuuttavan viranomaisen hakemuksessa ilmoitettujen asianomaisten elinten ja viranomaisten menettelyt ja rakenteet on tutkittu muun muassa paikalla tehtyjen tarkastusten avulla.

               (20)

               Komission toimenpiteen 101 ”Maatilainvestoinnit yhteisön vaatimusten mukaista rakenneuudistusta ja nykyaikaistamista varten”, toimenpiteen 103 ”Maatalous- ja kalastustuotteiden jalostamista ja kaupan pitämistä koskevat investoinnit yhteisön vaatimusten mukaista rakenneuudistusta ja nykyaikaistamista varten” ja toimenpiteen 302 ”Maaseudun taloudellisen toiminnan kehittäminen ja monipuolistaminen” osalta tekemät tarkastukset koskevat kuitenkin järjestelmää, joka on kaikilta olennaisilta osiltaan toimintakelpoinen mutta ei vielä käytössä.

               (21)

               Vaikka tarkastusviranomainen ei itsessään kuulukaan tämän päätöksen soveltamisalaan, sen valmiutta toimia toiminnallisesti riippumattomana tarkastuselimenä ajankohtana, jona hallinnointivastuun siirtämiseen liittyvä hyväksyntäpaketti toimitettiin komissiolle, on arvioitu paikalla tehdyillä tarkastuksilla.

               (22)

               Sitä, miten entinen Jugoslavian tasavalta Makedonia on noudattanut varainhoitoasetuksen 56 artiklan 2 kohdan sekä asetuksen (EY) N:o 718/2007 11, 12 ja 13 artiklan vaatimuksia, on arvioitu paikalla tehdyillä tarkastuksilla.

               (23)

               Arviointi on osoittanut, että entinen Jugoslavian tasavalta Makedonia täyttää vaatimukset toimenpiteiden 101, 103 ja 302 osalta.

               (24)

               Sen vuoksi on aiheellista luopua asetuksen (EY) N:o 718/2007 18 artiklan 1 kohdassa ja varainhoitoasetuksen 165 artiklassa tarkoitetusta ennakkotarkastuksia koskevasta vaatimuksesta ja siirtää entisen Jugoslavian tasavallan Makedonian ohjelman toimenpiteiden 101, 103 ja 302 hallinnointivaltuudet hajautetun hallinnoinnin mukaisesti kansalliselle valtuuttavalle viranomaiselle, kansalliselle rahastolle, Ipard-virastolle ja hallintoviranomaiselle,

         ON HYVÄKSYNYT TÄMÄN PÄÄTÖKSEN:
   1 artikla
   1.   Liittymistä valmistelevan tukivälineen (IPA) osa-alueen V – maatalous ja maaseudun kehittäminen – tuen hallinnointi siirretään asianomaisille elimille tässä päätöksessä säädettyjen edellytysten mukaisesti.
   2.   Luovutaan komission ennakkotarkastuksia koskevasta vaatimuksesta toimenpiteen 101 ”Maatilainvestoinnit yhteisön vaatimusten mukaista rakenneuudistusta ja nykyaikaistamista varten”, 103 ”Maatalous- ja kalastustuotteiden jalostamista ja kaupan pitämistä koskevat investoinnit yhteisön vaatimusten mukaista rakenneuudistusta ja nykyaikaistamista varten” ja toimenpiteen 302 ” Maaseudun taloudellisen toiminnan kehittäminen ja monipuolistaminen” hallinnointiin, maksamiseen ja toteuttamiseen liittyvien tehtävien osalta, jotka asetuksen (EY) N:o 718/2007 18 artiklan mukaisesti kuuluvat entiselle Jugoslavian tasavallalle Makedonialle.
   2 artikla
   Entinen Jugoslavian tasavalta Makedonia on nimennyt tämän päätöksen soveltamiseksi IPA-ohjelman osa-alueen V toimenpiteiden 101, 103 ja 302 hallinnointia varten seuraavat rakenteet, elimet ja viranomaiset:

               a)

               kansallinen valtuuttava viranomainen;

               b)

               kansallinen rahasto;

               c)

               IPA-osa-alueen V toimintarakenne:

                           —

                           hallintoviranomainen,

                           —

                           Ipard-virasto.

         3 artikla
   1.   Hallinnointivaltuudet siirretään tämän päätöksen 2 artiklassa mainituille rakenteille, elimille ja viranomaisille.
   2.   Kansallisten viranomaisten on tehtävä tämän päätöksen 2 artiklassa mainituille rakenteille, elimille ja viranomaisille lisätarkastuksia sen varmistamiseksi, että hallinnointi- ja valvontajärjestelmä toimii moitteettomasti. Tarkastukset on tehtävä ennen 1 artiklan 2 kohdassa mainittuihin toimenpiteisiin liittyviä korvauksia koskevan ensimmäisen menoilmoituksen esittämistä.
   4 artikla
   1.   Ennen tämän päätöksen tekopäivää maksetut menot eivät missään tapauksessa ole tukikelpoisia, lukuun ottamatta asetuksen (EY) N:o 718/2007 172 artiklan 3 kohdan c alakohdassa tarkoitettuja yleisiä kustannuksia.
   2.   Menot ovat tukikelpoisia, jos niiden osalta on noudatettu moitteettoman varainhoidon ja erityisesti taloudellisuuden ja kustannustehokkuuden periaatteita.
   5 artikla
   Sovelletaan entisen Jugoslavian tasavallan Makedonian 22 päivänä lokakuuta 2008 päivätyssä kirjeessä 08-44/82, joka kirjattiin saapuneeksi komissioon 21 päivänä marraskuuta 2008 numerolla A/31025, ja 24 päivänä helmikuuta 2009 päivätyssä kirjeessä 08-77/16, joka kirjattiin saapuneeksi komissioon 24 päivänä maaliskuuta 2009 numerolla A/7937, ehdottamia menojen tukikelpoisuutta koskevia sääntöjä, sanotun kuitenkaan rajoittamatta Ipard-ohjelmassa tehtävien tuen myöntämistä yksittäisille tuensaajille koskevien päätösten soveltamista.
   6 artikla
   1.   Komissio seuraa asetuksen (EY) N:o 718/2007 17 artiklan mukaisesti hallinnointivaltuuksien siirtämistä koskevien vaatimusten noudattamista.
   2.   Komissio voi milloin tahansa tämän päätöksen täytäntöönpanon aikana päättää hallinnointivaltuuksien peruuttamisesta tai niiden voimassaolon keskeyttämisestä, jos se katsoo, ettei entinen Jugoslavian tasavalta Makedonia enää noudata sille tämän päätöksen mukaisesti kuuluvia velvollisuuksia.

      Tehty Brysselissä 18 päivänä joulukuuta 2009.

            Komission puolesta

         José Manuel BARROSO

            Puheenjohtaja

      (1)  EUVL L 210, 31.7.2006, s. 82.

      (2)  EUVL L 170, 29.6.2007, s. 1.

      (3)  EYVL L 248, 16.9.2002, s. 1.

      (4)  EYVL L 357, 31.12.2002, s. 1.


title: Neuvoston päätös 2014/75/YUTP, annettu 10 päivänä helmikuuta 2014 , Euroopan unionin turvallisuusalan tutkimuslaitoksesta

text:
               12.2.2014

               FI

               Euroopan unionin virallinen lehti

               L 41/13

      NEUVOSTON PÄÄTÖS 2014/75/YUTP,
   annettu 10 päivänä helmikuuta 2014,
   Euroopan unionin turvallisuusalan tutkimuslaitoksesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan ja 31 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 20 päivänä heinäkuuta 2001 yhteisen toiminnan 2001/554/YUTP (1).

               (2)

               Euroopan unionin turvallisuusalan tutkimuslaitoksen, jäljempänä ’tutkimuslaitos’, olisi neuvoston poliittisessa valvonnassa ja unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, operatiivisessa ohjauksessa avustettava Euroopan unionia ja sen jäsenvaltioita yhteisen ulko- ja turvallisuuspolitiikan (YUTP), mukaan lukien yhteinen turvallisuus- ja puolustuspolitiikka (YTPP) sekä muu unionin ulkoinen toiminta, täytäntöönpanossa.

               (3)

               Tutkimuslaitoksen olisi oltava oikeushenkilö, ja sen olisi toimittava tieteellisesti täysin riippumattomasti, sanotun kuitenkaan rajoittamatta neuvoston ja korkean edustajan toimivaltaa.

               (4)

               Korkea edustaja esitti 20 päivänä syyskuuta 2011 yhteisen toiminnan 2001/554/YUTP 19 artiklan mukaisesti neuvostolle kertomuksen tutkimuslaitoksen toiminnasta. Poliittisten ja turvallisuusasioiden komitea (PTK) pani merkille tämän kertomuksen ja antoi 1 päivänä helmikuuta 2012 suosituksen, jonka mukaan neuvoston olisi muutettava yhteistä toimintaa 2001/554/YUTP.

               (5)

               Oikeudellisen selkeyden vuoksi on aiheellista konsolidoida aikaisemmat muutokset ja ehdotetut uudet muutokset yhdeksi uudeksi päätökseksi sekä kumota yhteinen toiminta 2001/554/YUTP,

         ON HYVÄKSYNYT TÄMÄN PÄÄTÖKSEN:
   1 artikla
   Toiminnan jatkuvuus ja toimipaikka
   1.   Euroopan unionin turvallisuusalan tutkimuslaitos, jäljempänä ’tutkimuslaitos’, joka on perustettu yhteisellä toiminnalla 2001/554/YUTP, jatkaa toimintaansa tämän päätöksen mukaisesti.
   2.   Kaikki olemassa olevat oikeudet ja velvollisuudet sekä kaikki säännöt, jotka on hyväksytty yhteisen toiminnan 2001/554/YUTP puitteissa, ovat edelleen voimassa. Erityisesti kaikki nykyiset palvelukseen ottamista koskevat sopimukset ja niistä johtuvat oikeudet pysyvät edelleen voimassa.
   3.   Tutkimuslaitoksen toimipaikka on Pariisissa. Brysselin toimintojen organisoinnin helpottamiseksi tutkimuslaitoksella on yhteystoimisto Brysselissä. Tutkimuslaitoksen organisaatio on joustava, ja siinä kiinnitetään erityistä huomiota laatuun ja tehokkuuteen myös henkilöstön tasolla.
   2 artikla
   Toiminnan tarkoitus ja tehtävät
   1.   Tutkimuslaitos osallistuu tiiviissä yhteistyössä jäsenvaltioiden kanssa EU:n strategisen ajattelun kehittämiseen unionin yhteisen ulko- ja turvallisuuspolitiikan (YUTP) ja yhteisen turvallisuus- ja puolustuspolitiikan (YTPP), mukaan lukien konfliktinesto ja rauhan rakentaminen, sekä unionin muun ulkoisen toiminnan alalla EU:n ulkoista toimintaa koskevien analyysi-, ennakointi- ja verkottumisvalmiuksien parantamiseksi.
   2.   Tutkimuslaitoksen toiminnassa keskitytään toimintapoliittisten analyysien toteuttamiseen ja niitä koskevaan tiedottamiseen, tulosten levittämiseen ja keskustelujen järjestämiseen, verkottumistapahtumien ja työpajojen järjestämiseen sekä tarpeellisen dokumentaation keräämiseen unionin ja jäsenvaltioiden virkamiehiä ja asiantuntijoita varten.
   3.   Lisäksi tutkimuslaitos edistää yhteyksiä tiedemaailmaan, pohdintaryhmiin ja asiaankuuluviin kansalaisyhteiskunnan toimijoihin Euroopassa, Atlantin takana ja yleensä kansainvälisen yhteisön piirissä toimien yhteyspisteenä unionin toimielinten ja ulkopuolisten asiantuntijoiden välillä, turvallisuusalan toimijat mukaan lukien.
   3 artikla
   Poliittinen valvonta ja operatiivinen ohjaus
   1.   Poliittisten ja turvallisuusasioiden komitea (PTK) vastaa neuvoston alaisuudessa tutkimuslaitoksen toiminnan poliittisesta valvonnasta. Unionin ulkoasioiden ja turvallisuuspolitiikan korkea edustaja, jäljempänä ’korkea edustaja’, antaa tutkimuslaitokselle operatiivista ohjausta hänelle YUTP:n ja erityisesti YTPP:n osalta kuuluvien tehtävien mukaisesti.
   2.   Tätä poliittista valvontaa ja operatiivista ohjausta toteutetaan puuttumatta tutkimuslaitoksen tieteelliseen riippumattomuuteen ja itsenäiseen toimintaan sen suorittaessa toimeksiantoaan ja tehtäviään.
   4 artikla
   Oikeushenkilön asema
   Tutkimuslaitoksella on sellainen oikeushenkilön asema, joka on tarpeen sen tehtävien suorittamiseksi ja tavoitteisiin pääsemiseksi. Se voi erityisesti tehdä sopimuksia, hankkia tai luovuttaa kiinteää ja irtainta omaisuutta sekä esiintyä kantajana ja vastaajana oikeudenkäynneissä. Tutkimuslaitos on voittoa tavoittelematon yhteisö. Jäsenvaltioiden on toteutettava tarvittaessa toimenpiteet myöntääkseen tutkimuslaitokselle lainsäädäntönsä mukaisesti oikeushenkilöille myönnettävän oikeuskelpoisuuden.
   5 artikla
   Johtokunta
   1.   Tutkimuslaitoksella on johtokunta, joka hyväksyy sen vuosittaisen ja pitkän aikavälin työohjelman ja tarvittavan talousarvion. Johtokunta keskustelee tutkimuslaitoksen toimeksiantoon, tehtäviin, toimintaan ja henkilöstöön liittyvistä asioista.
   2.   Johtokunnan puheenjohtajana toimii korkea edustaja tai hänen edustajansa. Euroopan ulkosuhdehallinto (EUH) huolehtii johtokunnan sihteeristön tehtävistä.
   3.   Johtokunta muodostuu jäsenvaltioiden nimeämistä edustajista, joita on yksi jäsenvaltiota kohden. Kutakin johtokunnan jäsentä voi edustaa tai avustaa varajäsen. Komissio, joka osallistuu johtokunnan työhön, nimeää siihen myös edustajan.
   4.   Tutkimuslaitoksen johtaja tai hänen edustajansa osallistuu pääsääntöisesti johtokunnan kokouksiin. Myös sotilasesikunnan pääjohtaja ja sotilaskomitean puheenjohtaja tai heidän edustajansa voivat osallistua johtokunnan kokouksiin.
   5.   Jäsenvaltioiden edustajat tekevät johtokunnan päätökset määräenemmistöllä siten, että äänet painotetaan Euroopan unionista tehdyn sopimuksen 16 artiklan 4 ja 5 kohdan mukaisesti, sanotun kuitenkaan rajoittamatta tämän päätöksen 11 artiklan 2 ja 3 kohdan soveltamista. Johtokunta vahvistaa työjärjestyksensä.
   6.   Johtokunta voi päättää perustaa tilapäisiä työryhmiä tai pysyviä komiteoita, jotka käsittelevät erityisiä kysymyksiä tai sen yleiseen vastuualaan kuuluvia asioita ja toimivat sen valvonnassa. Tällaisen työryhmän tai komitean perustamista koskevassa päätöksessä määritellään sen toimeksianto, kokoonpano ja toimiaika.
   7.   Puheenjohtaja kutsuu johtokunnan koolle vähintään kaksi kertaa vuodessa. Se kutsutaan koolle myös, jos vähintään kolmasosa sen jäsenistä sitä pyytää.
   6 artikla
   Johtaja
   1.   Johtokunta nimittää tutkimuslaitoksen johtajaksi jäsenvaltion kansalaisen korkean edustajan suosituksen perusteella. Johtaja nimitetään kolmen vuoden toimikaudeksi, ja tätä kautta voidaan jatkaa yhdellä kahden vuoden toimikaudella.
   2.   Johtajaehdokkaiden olisi oltava henkilöitä, joilla on tunnustettu pitkäaikainen asiantuntemus ja kokemus ulkosuhteista, turvallisuuspolitiikasta ja diplomatiasta sekä näiden alojen tutkimuksesta. Jäsenvaltioiden on ilmoitettava ehdokkaat korkealle edustajalle, joka toimittaa nämä tiedot johtokunnalle. Esivalintaprosessin järjestämisestä vastaa korkea edustaja. Esivalintalautakunta muodostuu kolmesta EUH:n ja kolmesta puheenjohtajakolmikkona olevien jäsenvaltioiden edustajasta, ja sen puheenjohtajana toimii korkea edustaja tai hänen edustajansa. Esivalinnan tulosten perusteella korkea edustaja toimittaa johtokunnalle suosituksen, joka sisältää luettelon ainakin kolmesta ensisijalle asetetusta ehdokkaasta, jossa he ovat esivalintalautakunnan päättämässä paremmuusjärjestyksessä.
   3.   Johtaja on tutkimuslaitoksen laillinen edustaja.
   4.   Johtaja vastaa tutkimuslaitoksen muun henkilöstön palvelukseen ottamisesta. Johtokunnan jäsenille on ilmoitettava etukäteen analyysin tekijöiden nimittämisestä.
   5.   Johtaja voi nimittää apulaisjohtajan saatuaan siihen johtokunnan suostumuksen ja ottamalla huomioon tutkimuslaitoksen vuotuisen talousarvion hyväksymisen taloutta koskevat seuraukset. Apulaisjohtaja nimitetään enintään kolmen vuoden toimikaudeksi, ja tätä kautta voidaan jatkaa yhdellä kahden vuoden toimikaudella.
   6.   Johtaja vastaa siitä, että tutkimuslaitoksen toimeksianto ja tehtävät suoritetaan 2 artiklan mukaisesti. Johtajan on huolehdittava siitä, että tutkimuslaitoksessa on korkeatasoinen asiantuntemus ja ammatillisuus sekä että se toimii tehokkaasti ja tuloksellisesti.
   Johtaja vastaa myös seuraavista tehtävistä:

               a)

               ehdotuksen laatiminen tutkimuslaitoksen vuotuiseksi työohjelmaksi sekä sen toimintaa koskevaksi vuosikertomukseksi;

               b)

               johtokunnan työskentelyn valmistelu;

               c)

               tutkimuslaitoksen päivittäinen hallinto;

               d)

               kaikki henkilöstökysymykset;

               e)

               tutkimuslaitoksen tilinpäätöksen laatiminen ja sen talousarvion toteuttaminen;

               f)

               vuotuisen työohjelman antaminen PTK:lle tiedoksi;

               g)

               huolehtiminen yhteyksistä ja tiiviistä yhteistyöstä unionin, kansallisten ja kansainvälisten alan laitosten kanssa.

         Johtajan olisi, johtokuntaa kuultuaan, myös selvitettävä mahdollisuuksia saada tutkimuslaitoksen talousarvioon lisärahoitusta.
   7.   Johtajalla on tutkimuslaitoksen hyväksytyn työohjelman ja talousarvion puitteissa valtuudet tehdä sopimuksia, ottaa palvelukseen talousarviossa hyväksytty henkilöstö ja hyväksyä tutkimuslaitoksen toiminnan kannalta välttämättömät menot.
   8.   Johtaja laatii tutkimuslaitoksen toimintaa koskevan vuosikertomuksen viimeistään seuraavan vuoden maaliskuun 31 päivänä. Vuosikertomus toimitetaan johtokunnalle ja korkean edustajan välityksellä neuvostolle, joka toimittaa sen edelleen Euroopan parlamentille, komissiolle ja jäsenvaltioille.
   9.   Johtaja vastaa toiminnastaan johtokunnalle.
   7 artikla
   Henkilöstö
   1.   Tutkimuslaitoksen henkilöstöllä, joka koostuu analyysin tekijöistä ja hallintohenkilöstöstä, on sopimussuhteisten työntekijöiden asema, ja heidät otetaan palvelukseen jäsenvaltioiden kansalaisten keskuudesta.
   Tutkimuslaitoksen analyysin tekijät otetaan palvelukseen 2 artiklassa esitettyjen tutkimuslaitoksen toimeksiannon ja tehtävien kannalta asianmukaisten tieteellisten ansioiden, kokemuksen ja asiantuntemuksen perusteella sekä oikeudenmukaisten ja avoimien kilpailumenettelyjen kautta.
   Neuvosto hyväksyy tutkimuslaitoksen henkilöstösäännöt johtajan suosituksesta.
   2.   Tutkijoita ja harjoittelijoita voidaan ottaa palvelukseen tilapäisesti ja lyhytaikaisesti.
   Johtajan suostumuksella ja sen jälkeen kun johtokunnalle on annettu asiasta tieto, tutkijoita voidaan siirtää tutkimuslaitoksen palvelukseen määräajaksi joko tutkimuslaitoksen organisaation mukaisiin toimiin tai erityisiin tehtäviin ja hankkeisiin, joilla on merkitystä 2 artiklassa säädettyjen tutkimuslaitoksen toimeksiannon ja tehtävien kannalta.
   Henkilökuntaan kuuluvia voidaan tutkimuslaitoksen henkilöstösääntöjen mukaisesti siirtää määräajaksi tutkimuslaitoksen ulkopuolisiin tehtäviin, jos se on tutkimuslaitoksen etujen mukaista.
   Johtokunta hyväksyy johtajan ehdotuksesta tilapäistä tehtäviin siirtämistä koskevat määräykset.
   8 artikla
   Riippumattomuus ja itsenäisyys
   Johtaja ja analyysin tekijät ovat tutkimuslaitoksen toiminnan toteuttamisessa tieteellisesti riippumattomia ja toimivat itsenäisesti.
   9 artikla
   Työohjelma
   1.   Johtaja laatii viimeistään kunkin vuoden lokakuun 31 päivänä ehdotuksen seuraavan vuoden vuotuiseksi työohjelmaksi, johon liitetään ohjeelliset pitkän aikavälin tulevaisuudennäkymät seuraaville vuosille, ja toimittaa sen johtokunnan hyväksyttäväksi.
   2.   Johtokunta hyväksyy vuotuisen työohjelman viimeistään kunkin vuoden marraskuun 30 päivänä.
   10 artikla
   Talousarvio
   1.   Tutkimuslaitoksen kaikki tulo- ja menoerät sisällytetään kutakin kalenterivuotta vastaavaa varainhoitovuotta varten laadittaviin arvioihin, ja ne otetaan tutkimuslaitoksen talousarvioon, jossa on myös luettelo henkilöstöstä.
   2.   Tutkimuslaitoksen talousarvioon otettujen tulojen ja menojen on oltava tasapainossa.
   3.   Tutkimuslaitoksen tulot muodostuvat jäsenvaltioiden bruttokansantuloon perustuvista rahoitusosuuksista. Muista lähteistä, erityisesti jäsenvaltioilta ja unionin toimielimiltä, peräisin olevaa lisärahoitusta voidaan johtajan ehdotuksesta ja johtokunnan annettua hyväksyntänsä ottaa vastaan erityisiin hankkeisiin, joilla on merkitystä 2 artiklassa säädettyjen tutkimuslaitoksen toimeksiannon ja tehtävien kannalta.
   11 artikla
   Talousarviomenettely
   1.   Johtaja toimittaa johtokunnalle viimeistään kunkin vuoden lokakuun 31 päivänä tutkimuslaitoksen vuotuisen talousarvioesityksen, joka kattaa hallintomenot, toimintamenot ja odotetut tulot, mukaan lukien 10 artiklan 3 kohdassa tarkoitettu erityisiin hankkeisiin saatu lisärahoitus.
   2.   Johtokunta hyväksyy jäsenvaltioiden edustajien yksimielisellä päätöksellä tutkimuslaitoksen vuotuisen talousarvion viimeistään kunkin vuoden marraskuun 30 päivänä.
   3.   Väistämättömissä, poikkeuksellisissa tai odottamattomissa olosuhteissa johtaja voi tehdä johtokunnalle esityksen lisätalousarvioksi. Johtokunta hyväksyy lisätalousarvion jäsenvaltioiden edustajien yksimielisellä päätöksellä ottaen asianmukaisesti huomioon asian kiireellisyyden.
   4.   Johtaja toimittaa vuosittain viimeistään 31 päivänä maaliskuuta neuvostolle ja johtokunnalle yksityiskohtaisen tilinpäätöksen edellisen varainhoitovuoden kaikista tuloista ja menoista sekä kertomuksen tutkimuslaitoksen toiminnasta.
   5.   Johtokunta myöntää johtajalle tutkimuslaitoksen talousarvion toteuttamista koskevan vastuuvapauden.
   12 artikla
   Varainhoitoa koskevat säännöt
   Johtokunta laatii neuvoston suostumuksella ja johtajan ehdotuksesta yksityiskohtaiset varainhoitoa koskevat säännöt, joissa määritellään erityisesti tutkimuslaitoksen talousarvion laatimista, toteuttamista ja valvontaa koskeva menettely.
   13 artikla
   Erioikeudet ja vapaudet
   1.   Johtajan ja tutkimuslaitoksen henkilöstön erioikeuksista ja vapauksista säädetään Euroopan unionin turvallisuusalan tutkimuslaitokselle ja Euroopan unionin satelliittikeskukselle sekä niiden elimille ja henkilöstön jäsenille myönnettävistä erioikeuksista ja vapauksista 15 päivänä lokakuuta 2001 tehdyllä neuvostossa kokoontuneiden jäsenvaltioiden hallitusten edustajien päätöksellä. Tuon päätöksen voimaantuloon asti isäntävaltio voi myöntää johtajalle ja tutkimuslaitoksen henkilöstölle siinä säädetyt erioikeudet ja vapaudet.
   2.   Tutkimuslaitoksen erioikeuksista ja vapauksista määrätään Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä pöytäkirjassa (N:o 7) Euroopan unionin erioikeuksista ja vapauksista.
   14 artikla
   Oikeudellinen vastuu
   1.   Sopimussuhteeseen perustuva tutkimuslaitoksen vastuu määräytyy asianomaiseen sopimukseen sovellettavan lainsäädännön mukaan.
   2.   Euroopan unionin tuomioistuimella on toimivalta antaa ratkaisuja tutkimuslaitoksen tekemässä sopimuksessa olevan välityslausekkeen nojalla.
   3.   Henkilöstön jäsenten henkilökohtaista vastuuta tutkimuslaitosta kohtaan säännellään tutkimuslaitoksen henkilöstöön sovellettavilla asiaa koskevilla määräyksillä.
   15 artikla
   Oikeus tutustua asiakirjoihin
   Johtokunta hyväksyy johtajan ehdotuksesta säännöt tutkimuslaitoksen asiakirjojen saamisesta yleisön tutustuttavaksi ottaen huomioon Euroopan parlamentin ja neuvoston asetuksessa (EY) N:o 1049/2001 (2) säädetyt periaatteet ja rajoitukset.
   16 artikla
   EU:n turvallisuusluokiteltujen tietojen suojaaminen
   Tutkimuslaitos soveltaa neuvoston päätöstä 2013/488/EU (3).
   17 artikla
   Yhteistyö jäsenvaltioiden sekä unionin toimielinten, elinten ja virastojen kanssa
   Tutkimuslaitos tekee tiivistä yhteistyötä jäsenvaltioiden ja EUH:n kanssa sen 2 artiklassa säädettyjen toimeksiannon ja tehtävien toteuttamiseksi. Tutkimuslaitos luo myös tarvittaessa yhteistyösuhteet unionin toimielimiin sekä asiaan kuuluviin unionin elimiin ja virastoihin, erityisesti Euroopan turvallisuus- ja puolustusakatemiaan (ETPA) asiantuntemuksen ja neuvojen vaihtamiseksi yhteisesti kiinnostavilla aloilla. Tutkimuslaitos voi myös toteuttaa yhteisiä hankkeita unionin toimielinten, elinten ja virastojen kanssa.
   18 artikla
   Tietosuoja
   Johtajan ehdotuksesta johtokunta hyväksyy Euroopan parlamentin ja neuvoston asetuksen (EY) N:o 45/2001 (4) täytäntöönpanoa koskevat säännöt.
   19 artikla
   Raportointi
   Korkea edustaja esittää neuvostolle viimeistään 31 päivänä heinäkuuta 2016 kertomuksen tämän päätöksen täytäntöönpanosta ja liittää siihen tarvittaessa aiheellisia suosituksia.
   20 artikla
   Kumoaminen
   Kumotaan yhteinen toiminta 2001/554/YUTP.
   21 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Brysselissä 10 päivänä helmikuuta 2014.

            Neuvoston puolesta

            Puheenjohtaja

         C. ASHTON

      (1)  Neuvoston yhteinen toiminta 2001/554/YUTP, hyväksytty 20 päivänä heinäkuuta 2001, Euroopan unionin turvallisuusalan tutkimuslaitoksen perustamisesta (EYVL L 200, 25.7.2001, s. 1).

      (2)  Euroopan parlamentin ja neuvoston asetus (EY) N:o 1049/2001, annettu 30 päivänä toukokuuta 2001, Euroopan parlamentin, neuvoston ja komission asiakirjojen saamisesta yleisön tutustuttavaksi (EYVL L 145, 31.5.2001, s. 43).

      (3)  Neuvoston päätös 2013/488/EU, annettu 23 päivänä syyskuuta 2013, EU:n turvallisuusluokiteltujen tietojen suojaamista koskevista turvallisuussäännöistä (EUVL L 274, 15.10.2013, s. 1).

      (4)  Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EYVL L 8, 12.1.2001, s. 1).